techiaith/cofnodycynulliad_en-cy huggingface dataset:
English: Diolch, Llywydd. May I congratulate the First Minister, the education secretary, the 107 schools and the 3,165 learners who took part in the PISA tests? They are significantly better than the very poor results we saw in 2016, and I think it's appropriate to put that on the record. If it had been the other way, I would have been coruscating in my criticism. Can I, however, ask about the results? On the science and the maths, there is a one or two-point, very fractional, difference where we're below the OECD average. On reading, it is rather larger; there's a seven-point gap on those. And while it's true for the Welsh Government to say that these results are, individually, across the three areas, in line and not statistically significant when they are fractionally below, is it not the case that, in aggregate, being below in all three, including a gap that's close to statistically significant on reading, means that the overall claim cannot necessarily be made that Wales has performed in line on an aggregate basis?
Welsh: Diolch, Llywydd. A gaf i longyfarch y Prif Weinidog, yr ysgrifennydd addysg, y 107 o ysgolion a'r 3,165 o ddysgwyr a gymerodd ran yn y profion PISA? Maen nhw'n sylweddol well na'r canlyniadau gwael iawn a welsom yn 2016, ac rwy'n credu ei bod hi'n briodol rhoi hynny ar y cofnod. Pe byddai wedi bod fel arall, byddwn wedi bod yn befriol yn fy meirniadaeth. A gaf i, fodd bynnag, ofyn am y canlyniadau? O ran y wyddoniaeth a'r fathemateg, ceir gwahaniaeth o un neu ddau bwynt, ffracsiynol iawn, lle'r ydym ni'n is na chyfartaledd y Sefydliad ar gyfer Cydweithrediad a Datblygiad Economaidd. O ran darllen, mae braidd yn fwy; ceir bwlch o saith pwynt ar y rheini. Ac er ei bod hi'n wir i Lywodraeth Cymru ddweud bod y canlyniadau hyn, ar eu pennau eu hunain, ar draws y tri maes, yn cyfateb a heb fod yn arwyddocaol yn ystadegol pan eu bod rhyw fymryn yn is, onid yw'n wir, gyda'i gilydd, bod y ffaith eu bod yn is ym mhob un o'r tri, gan gynnwys bwlch sy'n agos at fod yn arwyddocaol yn ystadegol o ran darllen, yn golygu na ellir o anghenraid hawlio yn gyffredinol bod Cymru wedi perfformio yn gyfatebol ar sail agregedig?
English: Llywydd, let me begin by thanking the Member for the way in which he introduced his question. It surely is a day to recognise the efforts that have been made and the achievements that have resulted. He is right to point to the fact that the gap in reading is the largest of all three, and when he has a chance, as I can see he has already begun, to look into the detail of the results, he will see that that is partly driven by the gap between boys and girls in reading scores that we have here in Wales. And we know that there is work that we have to do to persuade young men to take an interest in improving their literacy ability and that that is there in the results that we see. There is evidence in the figures of Wales's relative improvement over time in reading. We have improved our position in the OECD rankings of different countries on reading, as well as the other two domains, but we recognise, of course, that there is more that we need to do, particularly in tackling the phenomenon, which is true internationally - it's true in every single OECD country - that young women outrank young men when it comes to reading. That is a more challenging problem in some parts of Wales, and there's more that we will want to do, and our new curriculum, we believe, will help us to do that.
Welsh: Lywydd, gadewch i mi ddechrau drwy ddiolch i'r Aelod am y ffordd y cyflwynodd ei gwestiwn. Mae'n sicr yn ddiwrnod i gydnabod yr ymdrechion a wnaed a'r llwyddiannau sydd wedi deillio ohonynt. Mae'n iawn i dynnu sylw at y ffaith mai'r bwlch mewn darllen yw'r mwyaf o'r tri, a phan fydd ganddo gyfle, fel y gallaf weld ei fod eisoes wedi dechrau, i edrych ar fanylion y canlyniadau, bydd yn gweld bod hynny'n cael ei lywio'n rhannol gan y bwlch rhwng bechgyn a merched o ran sgoriau darllen sydd gennym ni yma yng Nghymru. Ac rydym ni'n gwybod bod gwaith y mae'n rhaid i ni ei wneud i berswadio dynion ifanc i gymryd diddordeb mewn gwella eu gallu llythrennedd a bod hynny yno yn y canlyniadau a welwn. Ceir tystiolaeth yn y ffigurau o welliant cymharol Cymru dros amser o ran darllen. Rydym ni wedi gwella ein safle yn nhablau cynghrair y Sefydliad ar gyfer Cydweithrediad a Datblygiad Economaidd o wahanol wledydd o ran darllen, yn ogystal â'r ddau faes arall, ond rydym ni'n cydnabod, wrth gwrs, bod mwy y mae angen i ni ei wneud, yn enwedig i fynd i'r afael â'r ffenomen, sy'n wir yn rhyngwladol - mae'n wir ym mhob un gwlad yn y Sefydliad ar gyfer Cydweithrediad a Datblygiad Economaidd - bod menywod ifanc yn rhagori ar ddynion ifanc pan ddaw hi'n fater o ddarllen. Mae honno'n broblem fwy heriol mewn rhai rhannau o Gymru, ac mae mwy y byddwn ni eisiau ei wneud, a bydd ein cwricwlwm newydd, yn ein barn ni, yn ein helpu i wneud hynny.
English: I thank the Member for that question, Llywydd. There were 800 higher education students in Wales recorded in 2017-18 as having a self-declared social or communication impairment, such as Asperger's syndrome or other autistic spectrum disorders.
Welsh: Diolchaf i'r Aelod am y cwestiwn yna, Llywydd. Roedd 800 o fyfyrwyr addysg uwch yng Nghymru a gofnodwyd yn 2017-18 bod ganddynt nam cymdeithasol neu gyfathrebu hunanddatganedig, fel syndrom Asperger neu anhwylderau eraill ar y sbectrwm awtistig.
English: First Minister, you may remember the unfortunate case last year at Swansea University, where a student was allegedly suspended from her university course on health grounds. Now, I'm very pleased to see that Swansea University and Gower College Swansea have teamed up in a year-long project to support students with autism spectrum conditions as they prepare to make the transition from college to university. I think that's a very, very important transition, for, in addition to the usual concerns that any student will have about which course to enrol in and where to study, autistic students typically need to take into account other factors, such as the environment, social opportunities and special education needs support of any particular university and, indeed, a particular course at a university. According to the National Autistic Society, education, health and care planning is key, and this is done at schools and colleges increasingly, I'm pleased to say. But it's not being taken forward into higher education. Do you agree with me that it's high time that we set the standard in Wales and insist that our universities have these plans, so that students with autistic spectrum disorders are properly supported?
Welsh: Prif Weinidog, efallai eich bod chi'n cofio'r achos anffodus y llynedd ym Mhrifysgol Abertawe, pryd yr honnwyd bod myfyriwr wedi ei gwahardd o'i chwrs prifysgol am resymau iechyd. Nawr, rwy'n falch iawn o weld bod Prifysgol Abertawe a Choleg Gŵyr Abertawe wedi cyfuno mewn prosiect blwyddyn o hyd i gynorthwyo myfyrwyr â chyflyrau sbectrwm awtistiaeth wrth iddyn nhw baratoi i symud o'r coleg i'r brifysgol. Rwy'n credu bod hwnnw'n newid pwysig dros ben oherwydd, yn ogystal â'r pryderon arferol a fydd gan unrhyw fyfyriwr ynghylch pa gwrs i gofrestru arno a ble i astudio, mae angen i fyfyrwyr awtistig ystyried ffactorau eraill fel arfer, fel yr amgylchedd, cyfleoedd cymdeithasol a chymorth anghenion addysgol arbennig unrhyw brifysgol benodol ac, yn wir, cwrs penodol mewn prifysgol. Yn ôl y Gymdeithas Genedlaethol Awtistiaeth, mae cynllunio addysg, iechyd a gofal yn allweddol, ac mae hyn yn cael ei wneud yn gynyddol mewn ysgolion a cholegau, rwy'n falch o ddweud. Ond nid yw'n cael ei ddwyn ymlaen i addysg uwch. A ydych chi'n cytuno â mi ei bod hi'n hen bryd i ni osod y safon yng Nghymru a mynnu bod gan ein prifysgolion y cynlluniau hyn, fel bod myfyrwyr sydd ag anhwylderau ar y sbectrwm awtistig yn cael eu cynorthwyo'n briodol?
English: Prior to this question today, I spoke to a number of people with autism. They were telling me that they're often drawn to higher education, and some of them are often overqualified because they feel safety in having that academic background, and safety in learning, as opposed to facing a job market where, potentially, they are stigmatised, and they find that job application processes don't fit with their needs. The Office for National Statistics has recently said that there is a 12 per cent pay difference between disabled people and their non-disabled peers. So, we can talk about higher education and getting those with autism into the system, which is all well and good, but what is the Welsh Government doing to support them when they're going out into the real world, when they want to compete for jobs on a level playing field in a way that is equal to them and that respects them also?
Welsh: Cyn y cwestiwn hwn heddiw, siaradais â nifer o bobl ag awtistiaeth. Roedden nhw'n dweud wrthyf i eu bod nhw'n aml yn cael eu denu at addysg uwch, ac mae rhai ohonyn nhw yn aml yn orgymwysedig gan eu bod nhw'n teimlo'n ddiogel o gael y cefndir academaidd hwnnw, a diogelwch mewn dysgu, yn hytrach na wynebu marchnad swyddi lle y gallen nhw, o bosibl, gael eu stigmateiddio, a'u bod nhw'n canfod nad yw prosesau ymgeisio am swyddi yn cyd-fynd â'u hanghenion. Mae'r Swyddfa Ystadegau Gwladol wedi dweud yn ddiweddar bod gwahaniaeth o 12 y cant rhwng cyflogau pobl anabl a'u cymheiriaid nad ydynt yn anabl. Felly, gallwn siarad am addysg uwch a chael y bobl hynny ag awtistiaeth i mewn i'r system, sy'n iawn yn ei le, ond beth mae Llywodraeth Cymru yn ei wneud i'w cynorthwyo nhw pan fyddan nhw'n mynd allan i'r byd go iawn, pan eu bod eisiau cystadlu am swyddi ar sail deg mewn ffordd sy'n gyfartal iddyn nhw ac sy'n sy'n eu parchu hefyd?
English: Llywydd, I think that it's a bit more than just 'all well and good'. I think that the conversations you report are very interesting because they do reflect what I've heard from young people as well. If you have a condition that involves autism, then the period that you spend in higher education is valuable for the qualification that you might get, but it is also a really important part of your sense of being able to equip yourself to deal with the world beyond education. So, I entirely agree with what Bethan Jenkins has said about the need to make sure that the world of work is also one that understands the needs of people with autism, and that is equipped to be able to respond in a way that allows those people to make the contribution that they want to make. And there's a great deal of work that we have done, over a number of years now, to deal with mental health issues in the workplace, and with stigma that people face. But a period spent in higher education by a young person who is experiencing autism is a genuine investment, both in their own sense of qualification but also in their own sense of an ability to be able to face the world in the way that Bethan Jenkins reported people she has spoken to saying, and to be able to do that in a way that they feel confident that they will be able to deal with.
Welsh: Llywydd, rwy'n credu ei fod ychydig yn fwy na 'iawn yn ei le'. Rwy'n credu bod y sgyrsiau yr ydych chi'n adrodd amdanynt yn ddiddorol iawn gan eu bod nhw'n adlewyrchu'r hyn yr wyf innau wedi ei glywed gan bobl ifanc hefyd. Os oes gennych chi gyflwr sy'n gysylltiedig ag awtistiaeth, yna mae'r cyfnod yr ydych chi'n ei dreulio mewn addysg uwch yn werthfawr oherwydd y cymhwyster y gallech chi ei gael, ond mae hefyd yn rhan bwysig iawn o'ch synnwyr o allu arfogi eich hun i ymdopi â'r byd y tu hwnt i addysg. Felly, rwy'n cytuno'n llwyr â'r hyn y mae Bethan Jenkins wedi ei ddweud am yr angen i wneud yn siŵr bod y byd gwaith hefyd yn un sy'n deall anghenion pobl ag awtistiaeth, ac sydd â'r gallu i ymateb mewn ffordd sy'n caniatáu i'r bobl hynny wneud y cyfraniad y maen nhw eisiau ei wneud. Ac mae llawer iawn o waith yr ydym ni wedi ei wneud, dros nifer o flynyddoedd bellach, i ymdrin â phroblemau iechyd meddwl yn y gweithle, a chyda'r stigma y mae pobl yn ei wynebu. Ond mae cyfnod a dreulir mewn addysg uwch gan berson ifanc sydd ag awtistiaeth yn fuddsoddiad gwirioneddol, yn ei synnwyr ei hun o gymhwyster ond hefyd yn ei synnwyr ei hun o allu wynebu'r byd yn y ffordd y dywedodd Bethan Jenkins y mae pobl y mae hi wedi siarad â nhw yn ei ddweud, a gallu gwneud hynny mewn modd y maen nhw'n teimlo'n ffyddiog y byddan nhw'n gallu ymdopi ag ef.
English: Llywydd, the rise in rough-sleeping is one of the most visible signs of a decade of Tory austerity. In this year alone the Welsh Government will invest over £20 million in preventing and relieving homelessness. All Welsh local authorities, including Flintshire, have benefited from this new funding.
Welsh: Llywydd, mae'r cynnydd i'r niferoedd sy'n cysgu allan yn un o'r arwyddion mwyaf amlwg o ddegawd o gyni cyllidol y Torïaid. Yn ystod eleni yn unig bydd Llywodraeth Cymru yn buddsoddi dros £20 miliwn i atal a lliniaru digartrefedd. Mae holl awdurdodau lleol Cymru, gan gynnwys Sir y Fflint, wedi elwa ar y cyllid newydd hwn.
English: Diolch, First Minister. You mentioned in your response there the impact of austerity, and this is happening on every single high street now. This is not just a big-city issue anymore. Towns like Connah's Quay and Shotton have, for the first time in my memory, experienced people sleeping rough on the streets. Now, councils like Flintshire could well be overwhelmed this winter, so I have written to you, First Minister, to seek what urgent support you can offer as the Welsh Government to councils like Flintshire to ensure people are not left out in the cold this Christmas. First Minister, if I may, I also want to seek your assurance that the housing support grant will also be strengthened, because as often, it is the only flexibility available to support those people in very, very difficult circumstances.
Welsh: Diolch, Prif Weinidog. Soniasoch yn eich ymateb am effaith cyni cyllidol, ac mae hyn yn digwydd ar bob un stryd fawr erbyn hyn. Nid problem mewn dinasoedd mawr yn unig yw hon erbyn hyn. Mae pobl wedi bod yn cysgu ar y strydoedd mewn trefi fel Cei Connah a Shotton, am y tro cyntaf yn fy nghof i. Nawr, mae'n bosibl iawn y gallai pethau fynd yn drech na chynghorau fel Sir y Fflint y gaeaf hwn, felly rwyf i wedi ysgrifennu atoch chi, Prif Weinidog, i ofyn pa gymorth brys y gallwch chi ei gynnig fel Llywodraeth Cymru i gynghorau fel Sir y Fflint i sicrhau nad yw pobl yn cael eu gadael allan yn yr oerfel y Nadolig hwn. Prif Weinidog, os caf, hoffwn ofyn am eich sicrwydd hefyd y bydd y grant cymorth tai hefyd yn cael ei gryfhau, oherwydd yn aml, dyna'r unig hyblygrwydd sydd ar gael i gynorthwyo'r bobl hynny sydd mewn amgylchiadau anodd dros ben.
English: I thank John Griffiths for that. Action to improve public health must begin from an early age, Llywydd, and I congratulate Newport schools, all of which are members of the Welsh network of healthy schools, and eight of which have already achieved the highest level of national award for their work in promoting health amongst their young people. There are a further eight Newport schools on track to achieve this genuinely significant milestone.
Welsh: Diolchaf i John Griffiths am hynna. Mae'n rhaid i gamau i wella iechyd y cyhoedd ddechrau o oedran cynnar, Llywydd, ac rwy'n llongyfarch ysgolion Casnewydd, y mae pob un ohonynt yn aelodau o rwydwaith ysgolion iach Cymru, ac y mae wyth ohonyn nhw eisoes wedi ennill y lefel uchaf o ddyfarniad cenedlaethol am eu gwaith yn hybu iechyd ymhlith eu pobl ifanc. Mae wyth ysgol arall yng Nghasnewydd ar y trywydd iawn i gyrraedd y garreg filltir wirioneddol arwyddocaol hon.
English: I thank you for that answer, First Minister, and particularly highlighting the very good work taking place in Newport schools, which obviously I'm very familiar with. I recently met with the British Lung Foundation, and the extent of breathing problems I think is now something like one in five people in the UK having breathing difficulties. Obviously, clean air is a key way of ameliorating and hopefully, in due course, eliminating those problems. We need to get to the stage where people are breathing clean air with healthy lungs. One major way of getting to that situation, First Minister, is tackling road traffic, getting people and freight onto public transport as much as possible. I know there are many policies in train, and many practical ideas to help achieve that, but, obviously, it does need to be done as quickly as possible. I know that there have been many campaigns, and indeed court action, to try and achieve better-quality air in Wales and in the UK generally, and some local authorities have responded. I'm very pleased that Newport City Council are now bringing forward proposals, indeed, with public health partners. But there are lots of ideas around when you meet with groups, First Minister. We have our 20 mph speed limit work going on, all of the active travel improvements that we need to make, there are exclusion zones sometimes around schools, there are ideas about prohibiting car idling and making sure that buses and taxis -
Welsh: Diolch am yr ateb yna, Prif Weinidog, ac yn arbennig am dynnu sylw at y gwaith da iawn sy'n digwydd yn ysgolion Casnewydd, yr wyf i'n amlwg yn gyfarwydd iawn ag ef. Cefais gyfarfod yn ddiweddar gyda Sefydliad Prydeinig yr Ysgyfaint, ac mae ehangder y problemau anadlu erbyn hyn yn rhywbeth tebyg i un ym mhob pump o bobl yn y DU gydag anawsterau anadlu. Yn amlwg, mae aer glân yn ffordd allweddol o leddfu a gobeithio, maes o law, cael gwared ar y problemau hynny. Mae angen i ni gyrraedd y cam lle mae pobl yn anadlu aer glân gydag ysgyfaint iach. Un ffordd bwysig o gyrraedd y sefyllfa honno, Prif Weinidog, yw mynd i'r afael â thraffig ffyrdd, gan gael pobl a nwyddau ar drafnidiaeth gyhoeddus gymaint â phosibl. Gwn fod llawer o bolisïau ar waith, a llawer o syniadau ymarferol i helpu i gyflawni hynny, ond, yn amlwg, mae angen gwneud hynny cyn gynted â phosibl. Gwn y bu llawer o ymgyrchoedd, ac yn wir, achos llys, i geisio sicrhau gwell ansawdd aer yng Nghymru ac yn y DU yn gyffredinol, ac mae rhai awdurdodau lleol wedi ymateb. Rwy'n falch iawn bod Cyngor Dinas Casnewydd yn cyflwyno cynigion erbyn hyn, yn wir, gyda phartneriaid iechyd cyhoeddus. Ond mae llawer o syniadau o gwmpas pan fyddwch yn cyfarfod â grwpiau, Prif Weinidog. Mae gennym ni ein gwaith ar y terfyn cyflymder o 20 mya yn mynd rhagddo, yr holl welliannau teithio llesol y mae angen i ni eu gwneud, mae parthau gwahardd weithiau o amgylch ysgolion, ceir syniadau ynghylch gwahardd ceir llonydd rhag cadw'r injan yn troi a sicrhau bod bysiau a thacsis -
English: You do need to get to a question now, John Griffiths.
Welsh: Mae angen i chi ddod i gwestiwn nawr, John Griffiths.
English: Diolch, Llywydd. So, no shortage of ideas, First Minister, but, really, I just think we need a sense of urgency as to how we make this change.
Welsh: Diolch, Llywydd. Felly, dim prinder syniadau, Prif Weinidog, ond, mewn gwirionedd, rwy'n credu bod angen i ni gael synnwyr o frys o ran sut yr ydym ni'n gwneud y newid hwn.
English: Well, Llywydd, I entirely agree with John Griffiths about the importance of the issue and the need for urgency. The Minister, Lesley Griffiths, will make a statement on the floor of the Assembly next week, I believe, on the clean air plan for Wales. In the meantime, it is very good to see that Newport council have submitted to the Welsh Government their new sustainable travel strategy, which has clean air at the heart of that. And, as John Griffiths said, Llywydd, the local health board for the Gwent area published in September 'Building a Healthier Gwent'; in a conference on 6 November, had the need for clean air and its impact on people's health absolutely as part of that very lively discussion. Because John is right: there's not a shortage of ideas in this area, and we, in many ways, will need to be bolder in our willingness to take on some of these ideas, which will undoubtedly have areas where people will find some difficulty in accommodating themselves to the steps that need to be taken. But we have to be serious about clean air - it's a genuine public health issue, and using the third sector, through the British Lung Foundation and others, to add to the repertoire is absolutely part of how we wish to go ahead.
Welsh: Wel, Llywydd, rwy'n cytuno'n llwyr â John Griffiths ynglŷn â phwysigrwydd y mater a'r angen am frys. Bydd y Gweinidog, Lesley Griffiths, yn gwneud datganiad ar lawr y Cynulliad yr wythnos nesaf, rwy'n credu, ar y cynllun aer glân i Gymru. Yn y cyfamser, mae'n dda iawn gweld bod cyngor Casnewydd wedi cyflwyno i Lywodraeth Cymru ei strategaeth teithio cynaliadwy newydd, sydd ag aer glân yn ganolog i hynny. Ac, fel y dywedodd John Griffiths, Llywydd, cyhoeddodd y bwrdd iechyd lleol ar gyfer ardal Gwent ym mis Medi 'Creu Gwent Iachach'; mewn cynhadledd ar 6 Tachwedd, roedd yr angen am aer glân a'i effaith ar iechyd pobl yn rhan bwysig o'r drafodaeth fywiog iawn honno. Oherwydd mae John yn iawn: nid oes prinder o syniadau yn y maes hwn, a bydd angen i ni, mewn sawl ffordd, fod yn fwy beiddgar o ran ein parodrwydd i ymgymryd â rhai o'r syniadau hyn, a fydd, heb os, yn cynnwys meysydd lle y bydd pobl yn ei chael hi'n anodd addasu eu hunain i'r camau y mae angen eu cymryd. Ond mae'n rhaid i ni fod o ddifrif am aer glân - mae'n fater iechyd cyhoeddus gwirioneddol, ac mae defnyddio'r trydydd sector, drwy Sefydliad Prydeinig yr Ysgyfaint ac eraill, i ychwanegu at y repertoire yn rhan bendant o sut yr ydym ni'n dymuno bwrw ymlaen.
English: I thank the Member for that. Amongst our immediate priorities for the NHS in South Wales East is the completion of the £350 million investment in the 470-bed Grange University Hospital. It will provide specialist acute and critical illness services for over 600,000 people in the south-east of Wales.
Welsh: Diolchaf i'r Aelod am hynna. Un o'n blaenoriaethau ar unwaith ar gyfer y GIG yn Nwyrain De Cymru yw cwblhau'r buddsoddiad o £350 miliwn yn Ysbyty Athrofaol 470 gwely y Grange. Bydd yn darparu gwasanaethau salwch acíwt a chritigol arbenigol i dros 600,000 o bobl yn y de-ddwyrain.